CELEX: 22018D0451
Language: sk
Date: 2016-09-23 00:00:00
Title: Rozhodnutie Spoločného výboru EHP č. 195/2016 z 23. septembra 2016, ktorým sa mení príloha XX (Životné prostredie) k Dohode o EHP [2018/451]

22.3.2018   
               
               
                  SK
               
               
                  Úradný vestník Európskej únie
               
               
                  L 80/40
               
            ROZHODNUTIE SPOLOČNÉHO VÝBORU EHP
      č. 195/2016
      z 23. septembra 2016,
      ktorým sa mení príloha XX (Životné prostredie) k Dohode o EHP [2018/451]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Rozhodnutie Komisie (EÚ) 2016/611 z 15. apríla 2016, ktoré sa týka referenčného dokumentu o najlepších postupoch environmentálneho manažérstva, sektorových ukazovateľoch environmentálneho správania a referenčných kritériách excelentnosti v sektore turizmu v súlade s nariadením (ES) č. 1221/2009 o dobrovoľnej účasti organizácií v schéme Spoločenstva pre environmentálne manažérstvo a audit (EMAS) (1), sa má začleniť do Dohody o EHP.
               
            
                  (2)
               
               
                  Príloha XX k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Za bod 1eaf [rozhodnutie Komisie (EÚ) 2015/801] prílohy XX k Dohode o EHP sa vkladá tento bod:
      
                  „1eag.
               
               
                  
                     32016 D 0611: rozhodnutie Komisie (EÚ) 2016/611 z 15. apríla 2016, ktoré sa týka referenčného dokumentu o najlepších postupoch environmentálneho manažérstva, sektorových ukazovateľoch environmentálneho správania a referenčných kritériách excelentnosti v sektore turizmu v súlade s nariadením (ES) č. 1221/2009 o dobrovoľnej účasti organizácií v schéme Spoločenstva pre environmentálne manažérstvo a audit (EMAS) (Ú. v. EÚ L 104, 20.4.2016, s. 27).“
               
            Článok 2
      Znenie rozhodnutia (EÚ) 2016/611 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 24. septembra 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 23. septembra 2016
         
            
               Za Spoločný výbor EHP
            
            
               predsedníčka
            
            Bergdís ELLERTSDÓTTIR
         
      
      
         (1)  Ú. v. EÚ L 104, 20.4.2016, s. 27.
      
         (*1)  Ústavné požiadavky neboli oznámené.